**NOTĂ DE FUNDAMENTARE**

**la proiectul Ordinului Ministrului Finanțelor cu privire la raportarea informaţiei privind creditele ipotecare şi garanţiile de stat acordate în cadrul Programului de stat „Prima casă”**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Proiectul Ordinului Ministrului Finanțelor cu privire la raportarea informaţiei privind creditele ipotecare şi garanţiile de stat acordate în cadrul Programului de stat „Prima casă”, este elaborat de către Ministerul Finanțelor. |
| **2. Condițiile ce au impus elaborarea proiectului actului normativ** |
| Elaborarea proiectului Ordinului Ministrului Finanțelor cu privire la raportarea informaţiei privind creditele ipotecare şi garanţiile de stat acordate în cadrul Programului de stat „Prima casă” derivă din necesitatea ajustării cadrului normativ secundar la prevederile Legii nr. 218/2024 pentru modificarea unor acte normative („Prima casă Plus”), care prevede în mod special operarea modificărilor și completărilor la Legea nr. 293/2017 privind unele măsuri în vederea implementării Programului de stat „Prima casă”. |
| **3. Obiectivele urmărite și soluțiile propuse** |
| Potrivit Legii nr. 218/2024 pentru modificarea unor acte normative, ***a fost modificată cota de garantare***, de către stat, a creditului ipotecar destinat procurării locuinței în cadrul Programului de stat „Prima casă”, după cum urmează:  a) 70% din soldul creditului ipotecar – pentru procurarea locuinţelor care se află în afara municipiului Chişinău;  b) 70% din soldul creditului ipotecar – pentru procurarea locuinţelor care se află în clădiri cu statut de monument situate pe teritoriul Republicii Moldova;  c) 65% din soldul creditului ipotecar – pentru procurarea locuinţelor care se află în municipiul Chişinău şi care au fost date în exploatare cu cel mult 10 ani înainte de data solicitării creditului ipotecar în cadrul Programului;  d) 50% din soldul creditului ipotecar – pentru procurarea locuinţelor care se află în municipiul Chişinău şi care au fost date în exploatare cu mai mult de 10 ani înainte de data solicitării creditului ipotecar în cadrul Programului.  Prin urmare, pentru a asigura monitorizarea și raportarea garanției de stat în mod corespunzător, se impune necesitatea operării modificărilor la formularele de prezentare a informațiilor Ministerului Finanțelor, de către creditori și Instituția Publică Organizația pentru Dezvoltarea Antreprenoriatului.  Dat fiind amploarea modificărilor operate în vederea ajustării formularelor de prezentare a informațiilor, s-a considerat oportună expunerea acestora în redacție nouă. Corespunzător, Ordinul Ministrului Finanțelor nr.97/2018 cu privire la prezentarea informaţiei privind creditele ipotecare şi garanţiile de stat acordate în cadrul Programului de stat „Prima casă” urmează a fi abrogat. |
| **4. Analiza impactului de reglementare** |
| Nu este aplicabil la această etapă, întrucît elaborarea proiectului Ordinului Ministrului Finanțelor cu privire la raportarea informaţiei privind creditele ipotecare şi garanţiile de stat acordate în cadrul Programului de stat „Prima casă” vizează expunerea în redacție nouă a Ordinului Ministrului Finanțelor nr.97/2018, dat fiind necesitatea ajustării acestuia la prevederile Legii nr. 218/2024 pentru modificarea unor acte normative („Prima casă Plus”). |
| **5. Compatibilitatea proiectului actului normativ cu legislația UE** |
| Proiectul nu prevede armonizarea legislației naționale cu legislația Uniunii Europene. |
| **6. Avizarea și consultarea publică a proiectului actului normativ** |
| Proiectul urmează a fi supus avizării și consultării publice în conformitate cu prevederile art. 32 alin. (5) din Legea nr. 100/2017 cu privire la actele normative. |
| **7. Concluziile expertizelor** |
| **-** |
| **8. Modul de încorporare a actului în cadrul normativ existent** |
| Proiectul propus vine să expună în redacție nouă Ordinul Ministrului Finanțelor nr.97/2018 cu privire la prezentarea informaţiei privind creditele ipotecare şi garanţiile de stat acordate în cadrul Programului de stat „Prima casă” și anexele acestuia, în corelare cu prevederile actelor normative în vigoare (Legea nr. 218/2024) și nu afectează concepția generală ori caracterul unitar al cadrului normativ în vigoare. |
| **9. Măsurile necesare pentru implementarea prevederilor proiectului actului normativ** |
| - |

|  |  |
| --- | --- |
| **MINISTRUL FINANŢELOR** | **Victoria BELOUS** |